作者:張艾
標題:夜飛鵲・夜飛鵲慢
內容:霓裳按歌地，涼影參差。還是佩解江湄。滄波正洗襪塵恨，流霞空沁銖衣。盈盈半輸笑，向朱闌凝佇，欲訴心期。碧筒喚酒，恐嬌娥、來下瑤池。未許西風吹斷，環步障千重，鎮護金猊。落晚文禽點鏡，分香竊翠，卻念幽羈。彩雲驚散，暗傷情、不似芳時。待清歌招些，憐心問的，水杳舟移。